6. Označovanie krajiny pôvodu určitých výrobkov dovážaných z tretích krajín (
Cristiana Muscardini
Vážená pani predsedajúca, Parlament už veľakrát vyjadril svoju podporu cieľom nariadenia.
Ak dnes budeme hlasovať za, ľudia v Európe budú mať právo poznať pôvod tovaru, ktorý kupujú. Ak však nariadenie odmietneme, ako sa od nás žiada v pozmeňujúcom a doplňujúcom návrhu 45, znamenalo by to pre Európanov odopretie práv, ktoré už majú ľudia v Číne, Indii a Spojených štátoch.
Ďakujem tieňovým spravodajcom pánovi Sustovi a pánovi Rinaldimu a všetkým, ktorí pracovali na dosiahnutí kompromisu. Dúfam tiež, že demokratický deficit, ktorý európski spotrebitelia doteraz znášajú, konečne zanikne.
Predsedajúca
- Je to jednoznačne zamietnuté. Bolo to veľmi jasné, vážení kolegovia.
- Pred hlasovaním o pozmeňujúcom a doplňujúcom návrhu 19:
Cristiana Muscardini
Vážená pani predsedajúca, žiadame o vyškrtnutie slov "alebo obchodných" v druhom odseku pozmeňujúceho a doplňujúceho návrhu 19, aby bol text jasnejší a lepšie uplatniteľný.
Licia Ronzulli
(IT) Vážená pani predsedajúca, žiadam o kontrolu časti 2 a 3 odseku 43.
Predsedajúca
Nie, bolo to jasné a teraz sa nebudem vracať naspäť.
